paragraph_text: U krvi nalazimo smanjenu razinu apoB, kolesterola i triglicerida, tj. samo HDL čestice. Kao posljedica dolazi do smanjene apsorpcije masti i vitamina topljivih u mastima (A, D, E, K) iz probavnog sustava. Takav poremećaj klinički se manifestira već u ranoj životnoj dobi i to steatorejom, te nepodnošenjem masti, a dolazi i do posljedica hipovitaminoza (najizraženije nedostatak vitamina E što uzrokuje neurološka oštečenja).